LATVIJAS REPUBLIKAS MINISTRU KABINETA SĒDES

PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Rīgā Nr. 2013.gada . aprīlī

## §.

**Informatīvais ziņojums**

**par nepieciešamo papildu finansējumu lauku ceļu sakārtošanai 2014.–2020.gadam**

(…)

1. Pieņemt zināšanai zemkopības ministra atkārtoti iesniegto informatīvo ziņojumu.

2. Atbalstīt Zemkopības ministrijas priekšlikumu un atļaut Zemkopības ministrijai uzņemties papildu valsts budžeta saistības 129 000 000 latu apmērā Lauku attīstības programmas 2014.-2020.gadam ietvaros un papildu valsts tiešo maksājumu nodrošināšanai 2014.gadā.

3. Zemkopības ministrijai atbilstoši uzņemtajām finanšu saistībām sagatavot nepieciešamā finansējuma pieprasījumu saskaņā ar ikgadējā valsts budžeta plānošanas procesu vai normatīvajos aktos noteiktajā kārtībā pieprasīt finansējuma pārdali no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00. „Nesadalītais finansējums Eiropas Savienības politiku instrumentiem un pārējai ārvalstu finanšu palīdzībai”.

4. Zemkopības ministrijai nodrošināt ar nacionālā līdzfinansējuma apmēru saistīto nosacījumu iekļaušanu politikas plānošanas dokumentā - Lauku attīstības programmā.

5. Ja trīspusējās sarunās starp Eiropas Parlamentu, Eiropas Padomi un Eiropas Komisiju (trialogi) tiek atbalstīts Eiropas Parlamenta priekšlikums, kas paredzētu Latvijai papildus finansējumu tiešajiem maksājumiem, salīdzinot ar š.g.8.februārī Eiropadomē nolemto, Zemkopības ministrijai atkārtoti iesniegt izskatīšanai Ministru kabineta sēdē informāciju par nepieciešamo finansējumu Latvijai tiešajiem maksājumiem un lauku attīstībai 2014.–2020.gadam.

Ministru prezidents V.Dombrovskis

Valsts kancelejas direktore E.Dreimane

Zemkopības ministre L.Straujuma

2013.04.29. 14:51

Z.Līde

67878710, Zane.Līde@zm.gov.lv